《鞠潭为顾子顺赋》
元代·张宪

盘龙塘下潭如井，百尺甘泉冰雪冷。琼英一勺露生香，能黑华颠驻光景。

九月十月天雨霜，七十二种分秋芳。粼粼晓碧卓倒景，白者白玉黄金黄。

咀鞠之英饮潭绿，不数南阳旧甘谷。童子开门濯帽纱，报道新醅夜来熟。

作者简介：张宪（约公元1341年前后在世）字思廉，山阴（今浙江绍兴）人。生卒年均不详，约元惠宗至正初前后在世。少时，负才不羁，慕鲁连子为人，不治产业，誓不娶、不归乡里，故年逾四十而犹独居。至正甲午（1354），以布衣上书辩章三旦公，公奇之，列置三军之上。出奇料敌，言一一中表。为某官，非其志，弗就。乙未（1355）春，冦复陷常、湖，又以书干苗部总兵，不能听，辄去。后还富春山，混迹僧人中。晚为张士诚所招，署太尉府参谋；迁枢密院都事。元亡，变姓名为佛家奴，周游四方，不娶妻，不返乡里。后到杭州，寄食报国寺，终日书不离手，以老终身。宪著有《玉笥集》十卷，常携此集自随，卧则以之藉首。《四库总目提要》评称其作“磊落肮脏，豪气坌涌。”